Diari Oficial de la Generalitat Valenciana


Sumari del DOGV 9448, del 13-10-2022 (2022/9163)

Informació publica de la modificació puntual de l'ordenació detallada del Pla general d'ordenació urbana per al canvi de qualificació de l'ús específic del sistema local d'espais lliures (EL) a sistema local de serveis públics (SP) al carrer d'Alboraia, número 6 (03627/2022/000144).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9448

Data del DOGV
:   13-10-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/9163


Data del document
:   06-10-2022

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació publica de la modificació puntual de l'ordenació detallada del Pla general d'ordenació urbana per al canvi de qualificació de l'ús específic del sistema local d'espais lliures (EL) a sistema local de serveis públics (SP) al carrer d'Alboraia, número 6 (03848/2022/000144). [2022/9163]  
El Ple de l'Ajuntament de València, en la sessió del 29 de setembre de 2022, va adoptar l'acord que, en la part dispositiva, diu el següent:  
  
«Primer. Iniciar el procés de consulta a les administracions públiques afectades i persones interessades en la modificació puntual de l'ordenació detallada del PGOU per a canvi de qualificació de l'ús específic del sistema local d'espais lliures (EL) a sistema local de serveis públics (SP) al carrer d'Alboraia, núm. 6, de València, instada per l'entitat Creu Roja Espanyola, i sotmetre-la a informació pública durant un termini de 45 dies, mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis indicaran l'adreça electrònica per a la consulta.  
  
Segon. Comunicar el present acord a fi que, si és el cas, emeten el corresponent informe, a les administracions i serveis municipals consultats en el procediment ambiental, i a OCOVAL amb la finalitat que obtinga, coordine i remeta els informes preceptius de les entitats subministradores dels serveis públics urbans que pogueren resultar-ne afectats.  
Tercer. Notificar l'inici de la fase de consulta a l'Associació de Veïns de Saïdia, en qualitat de públic interessat.  
Quart. Procedir a la inserció en la pàgina web municipal (www.valencia.es) de la documentació que se sotmet a informació pública, i posar-la a la disposició del públic en l'Oficina Municipal d'Informació Urbanística, en la planta baixa de l'edifici municipal de l'antiga Fàbrica de Tabacs, c/ Amadeu de Savoia núm. 11 (Edifici Tabacalera).»  
  
I de conformitat amb el que estableix l'article 61.1, lletra b, del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell, s'obri el període de consultes i informació pública per a presentar al·legacions durant un termini de 45 dies hàbils, a comptar de l'endemà de la publicació d'aquest acord en el Diari Oficial de la Generalitat Valenciana (DOGV).  
La documentació està a la disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en el web d'Urbanisme (www.valencia.es/urbanisme), en compliment de l'article 55.2 del text refós de la Llei d'ordenació del territori, urbanisme i paisatge, aprovat per Decret legislatiu 1/2021, de 18 de juny, del Consell.  
  
  
València, 6 d'octubre de 2022.- El secretari: Manuel Latorre Hernández.